AAI กำไรปี 65 โต 32% แตะ 859 ล้าน ธุรกิจอาหารสัตว์เลี้ยงหนุน จ่อปันผล 0.20 บ.
AAI กำไรปี 65 โต 32% แตะ 859 ลบ. จากปีก่อนกำไร 653 ลบ. รับรายได้ธุรกิจอาหารสัตว์เลี้ยงหนุน จ่อปันผล 0.20 บ. XD วันที่ 27 เม.ย.66 จ่ายวันที่ 16 พ.ค.66
AAI กำไรปี 65 โต 32% แตะ 859 ลบ. รับรายได้ธุรกิจอาหารสัตว์เลี้ยงหนุน จ่อปันผล 0.20 บ. XD วันที่ 27 เม.ย.66
22 ก.พ. 2566

บริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยบริษัทฯ มีรายได้รวม 7,124 ล้านบาท เพิ่มขึ้นร้อยละ 42.9 จากงวดปี 2564 มีรายได้รวม 4,985 ล้านบาท เป็นผลมาจากกลุ่มธุรกิจอาหารสัตว์เลี้ยง สำหรับปี 2565 ปริมาณขายเพิ่มขึ้นราวร้อยละ 17 เมื่อเทียบกับปีก่อน จาก 37,777 ตัน มาอยู่ที่ 44,210 ตัน ปริมาณขายที่เพิ่มขึ้นส่วนใหญ่มาจากกลุ่มอาหารสัตว์เลี้ยง เนื่องจากอุปสงค์ที่แข็งแกร่งเกือบตลอดทั้งปี โดยเฉพาะจากตลาดในประเทศสหรัฐอเมริกา
นอกจากนั้นที่ประชุมคณะกรรมการบริษัทฯ วันที่ 22 ก.พ.66 มีมติอนุมัติจ่ายปันผลจากงวดดำเนินงานวันที่ 1 ก.ค. 65 ถึงวันที่ 31 ธ.ค.65  และกำไรสะสม เป็นเงินสดในอัตราหุ้นละ 0.20 บาท กำหนดขึ้นเครื่องหมาย XD วันที่ 27 เม.ย.66 และกำหนดจ่ายเงินปันผลในวันที่ 16 พ.ค.66